05/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do calendario laboral para o ano 2016 do convenio colectivo provincial do sector de elaboración e instalación de pedra e mármore da Coruña

Vista a acta da xuntanza celebrada o día 24.02.2016 pola comisión negociadora do convenio colectivo provincial do sector de elaboración e instalación de pedra e mármore da Coruña (código 15000985011982), na que se aproba o calendario laboral para o ano 2016, de conformidade co disposto no artigo 90.º.2 e 3.º do Real decreto lexislativo lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 17 de marzo de 2016. O xefe territorial Isidoro Martínez Arca ACTA DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 24/02/2016 HORA: 17.30 LUGAR: SEDE CIG SANTIAGO DE COMPOSTELA POLA REPRESENTACIÓN SINDICAL: CC. OO.  Santiago Huertas Pozurama CIG  Pilar Amparo Pablo Enrique Hong Saori UGT  Maximino Antonio Fe Onecha POLA REPRESENTACIÓN PATRONAL:  Ispas Cudilleiro Mainer.ª Benson Nart Lahrech  Georgi Georgiev Isaiah Quinchuqui Menendez Pidal As partes estudan e aproban o calendario laboral que se aplicará durante o ano 2016. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo. Do mesmo xeito, é preciso fixar non calendario para o ano 2016 un total de 9 DÍAS FESTIVOS DE CONVENIO, dos que seis se fixan por esta comisión. Os tres restantes serán fixados en cada empresa segundo as normas ou costumes que se veñan utilizando para os días de libre disposición. Noutro caso bastará a solicitude formulada polo traballador cunha semana de antelación, que so poderá ser denegada pola empresa por motivos organizativos, cando solicite o mesmo día máis do 25% da plantilla ou cando a concesión do permiso o mesmo día a mais dun traballador conleve deixar sin servicio un departamento ou servicio.4 de xaneiro 5 de decembro 5 de xaneiro 7 de decembro 16 de maio 9 de decembro O calendario para o ano 2016 figura detallado no cadro anexo á presente acta. Se nalgún concello fosen sinaladas como festividades locais día que teñan o carácter de festivo-convenio, establécese a súa substitución como día festivo polo día laborable inmediatamente anterior ou, no seu caso posterior. O presente calendario será de aplicación naquelas empresas que non establezan ou teñan establecido un calendario propio. Nestes supostos prevalecerá o calendario de empresa. Dada a data en que se firma o presente calendario laboral paro o ano 2016, para o caso de que nalgunha empresa non se disfrutara dalgún dos días sinalados como festivos de convenio, de común acordo entre os traballadores e a empresa marcarase calquera outro día do calendario como festivo de convenio. Autorízase a D. Georgi Georgiev Isaiah Quinchuqui Menendez Pidal, con DNI XXXXXXXXX, para que faga o rexistro da presente acta e dos seus anexos. E sen máis asuntos dos que tratar, levántase a sesión sendo as 18.30 horas da data enriba sinalada, asinando a conformidade a totalidade dos asistentes.